b'\n_START_ARTICLE_\nHeismanov pokal\n_START_PARAGRAPH_\nHeismanov spominski pokal (angle\xc5\xa1ko Heisman Memorial Trophy, obi\xc4\x8dajno okraj\xc5\xa1an kot Heisman Trophy ali samo The Heisman) podeljujejo vsako leto najbolj izjemnemu igralcu ameri\xc5\xa1kega nogometa v ZDA. Podelitev Heismanovega pokala je v za\xc4\x8detku decembra._NEWLINE_Trofejo je ustvaril Downtown Athletic Club (DAC) leta 1935 z namenom nagrajevanja najkoristnej\xc5\xa1ega igralca (MVP) v ameri\xc5\xa1kem nogometu na univerzitetni ravni (college football).\n_START_SECTION_\nNagrajene pozicije\n_START_PARAGRAPH_\nHeismanov pokal je ponavadi podeljen igralcu na polo\xc5\xbeaju teka\xc4\x8da (running back) ali podajalca (quarterback). Le redki so prejeli to nagrado na drugem igralnem polo\xc5\xbeaju, denimo Desmon Howard in Tim Brown, ki sta bila nagrajena s Heismanovim pokalom kot lovilca (wide reciever).\n_START_SECTION_\nZgodovina\n_START_PARAGRAPH_\nNagrada je bila prvi\xc4\x8d predstavljena leta 1935 v New Yorku. Sprva je ta nagrada bila znana kot pokal DAC, njen prvi prejemnik je bil Jay Berwanger. Leta 1936, po smrti Johna Heismana, se je v njegovo \xc4\x8dast nagrada preimenovala iz pokala DAC v Heismanov pokal (Heisman Trophy). Larry Kelley, drugi prejemnik nagrade, je bil prvi, ki je prejel Heismanov pokal._NEWLINE_Prvi afroameri\xc4\x8dan, ki je prejel to nagrado, je bil Ernie Davis leta 1963. To nagrado je prejel, ko je bil \xc4\x8dlan ekipe univerze Syracuse (Syracuse university). Kmalu po tem so mu diagnosticirali levkemijo. Nikoli ni igral v\xc2\xa0NFL._NEWLINE_Najbolj znan prejemnik Heismanovega pokala je bil O. J. Simpson. Februarja leta 1968 je bil njegov pokal prodan za 230.000 USD kot del poravnave v kazenskem postopku za umor.'